Jæja , næsti leikur , en á morgun fara okkar menn í stuttan bíltúr yfir til helvítis , og mæta þar Manchester City á útivelli . Þetta verður nánast örugglega hörkuleikur , en leikir þessara liða síðustu ár hafa jafnan verið spennandi og skemmtilegir . Fyrir tveimur árum gerðum við jafntefli við þá á útivelli , og í fyrra unnu þeir okkur 1 - 0 með marki frá Kiki Musampa . Þá er City-liðið tveimur sætum ofar en við í deildinni , með tveimur stigum meira , en hafa spilað tvo aukaleiki á okkur . Þannig að það er alveg ljóst að við getum hæglega tapað á morgun . CITY-liðið hefur verið sterkt í vetur , þótt þeir hafi aðeins dalað í síðustu örfáu leikjum . Þeir Andy Cole og Darius Vassell hafa farið á kostum í framlínunni , og fyrir aftan þá hefur Stuart Pearce byggt á duglegri og öflugri miðju og vel skipulagðri vörn . Fyrir aftan þá vörn hefur David James síðan verið í banastuði í haust og fyrir vikið endurheimt sæti sitt í enska landsliðshópnum . Þá er aldrei að vita nema að Robbie nokkur Fowler komi við sögu á morgun , en hann er víst byrjaður að æfa aftur og spila með varaliði City eftir meiðsli . LIVERPOOL-liðið spilaði mjög vel gegn Real Betís á þriðjudaginn og voru hreinlega óheppnir og / eða klaufar að uppskera ekki sigur , auk þess sem liðið hefur leikið reglulega vel í síðustu fimm leikjum og ekki fengið á sig mark í þeim . Þannig að ég tel nokkuð líklegt að Rafa Benítez stilli upp óbreyttu liði á morgun , en gæti þó gert eina breytingu . Ég held að Luis García komi inn í liðið fyrir Dietmar Hamann og fari þá á hægri kantinn , en Stevie Gerrard fari þá niður á miðjuna . Liðið myndi þá líta svona út : Ef við ímyndum okkur þetta lið , þá sjáum við að fyrir utan liðið standa leikmenn eins og Carson , Dudek , Traoré , Warnock , Josemi , Hamann , Potter , Kewell , Cissé og Sinama-Pongolle , þannig að það er ljóst að við erum með hörku samkeppni um stöður í liðinu í dag . Sem er gott . 🙂 MÍN SPÁ : Ég hef sterklega á tilfinningunni að við gerum jafntefli á morgun , annað hvort 0 - 0 eða 1 - 1 , í skemmtilegum og spennandi leik . Væri persónulega ekkert ósáttur við að gera jafntefli í Manchester á morgun , þótt maður vilji náttúrulega alltaf vinna . En við megum ekki tapa , alls alls alls ekki . ekki sáttur við svona megum ekki tapa spá ! við bara höldum áfram að vinna . en ég vil fá Cisse inn fyrir Crouch . fókusinn á það hvort Crouch muni skora er orðinn truflandi fyrir liðið . svo kemur Crouch inná í stöðunni 0 - 2 á 65 mín og setur þriðja og klárar leikinn . góður útisigur og við færumst upp töfluna . up where we belong . Ég vill og VONA að Kewell byrji inná , hann er kominn í leikform og er alltaf flugbeitur þegar hann kemur inná . Einsog í leiknum á móti Betis gerði hann stórhættulega stungusendingu á Gerrard sem átti nátturulega að vera mark 😡 Kewell inn ! Zenden á bekkinn ! mín spá : 1 - 0 , Cisse með markið . Jú Alonso er enn meiddur og líklegt að hann spili ekki samhvæmt greyn á liverpool.is . Annas held ég að Cisse muni koma aftur inn í liðið og jafnvel Kewell fyrir Zenden . Ég trúi því að okkar menn haldi áfram frábæru formi og vinni þennan leik 2 - 0. staðan verður 0 - 0 í hálfleik og svo kemur eitt tilturlega snemma í fyrrihálfleik frá Morientes og svo Crouch setji hann loksins þegar hann kemur inná og klári þetta . Hef trú á því núna að það komi , hef aldrei áður spáð því að hann skori en ég hef einhvernveginn trú á því að það komi núna sjáiði bara til … Svo er þetta flott , núna þurfum við ekki að bíða lengi á milli leikja hjá okkur . Sunderland á Miðvikudaginn , Wigan á Laugardaginn næsta og svo Chelsea í meistaradeildinni á Miðvikudaginn 3. des og Middlesboroug strax helgina eftir … Mikið fjör . Sem sagt 5 leikir á næstu tveimur vikum . Vonandi við komum út úr þessu taplaust og verðum komnir upp fyrir Arsenal og Man U í deildinni … : ) Svo hvað haldiði að Rafa geri á móti Chelsea ? Ætli hann leifi mörgum að hvíla eða vilji svo heitt taka Chelsea og jafnframt 1. sæti riðilsinns að hann stilli upp okkar besta liði þrátt fyrir gríðarlegt prógramm á næstuni . Ég held að það sé ómögulegt að sega hvað hann gerir enda sagði hann það sjáfur eftir leikin á móti Betis að hann vissi ekki hvernig hann myndi stilla liði sínu upp í lokaleik riðilsins . Við tökum þennann leik í dag , eftir góða leiki undanfarið kemur ekki annað til greina . Vinnum þetta með einu eða tveimur . Já við skulum endilega byrja leikinn með Morientes og Crouch inná , það hefur sýnt sig að þeir klára leikina fyrir okkur , það er nefnilega nóg að þeir skapi sér færi , þannig vinna þeir leiki . Best að byrja með þá og hafa Cisse á bekknum vegna þess að hann gæti slysast til að skora eins og alltaf , og það viljum við jú ekki !!! Framherjar eru víst ekki lengur dæmdir á mörkunum eins og hefur alltaf verið … Ég hef reyndar trú á Crouch en mun minni á Moro og Cisse á að spila alla leiki . Hugsa að við sjáum garcia og jafnvel Kewell inná . Einhver nefni hérna að ofan að þetta væri byrjað að snúast of mikið um það hvort crouch skori . Þessi umræða um hvort og hvenær Crouch skorar eða ekki skiptir okkur Liverpool menn ekki nokkru andskotans máli . Hann er að spila frábærlega fyrir liðið , og á útivelli er hann enn nauðsynlegri . Í baráttuleik eins og þessum er frábært að hafa mann eins og Crouch sem getur fengið boltann á þeirra helmingi og haldið honum , meðan við fáum fleiri menn í sóknina . Cissé verður bókað inná , þarsem hraði hans nýtist mjög vel . þessi leikur fer 0 - 1 . Annaðhvort leggur Crouch upp fyrir Cissé , eða Crouch setur hann sjálfur , jafnvel úr föstu leikatriði .